Държавен вестник, бр. 57, 2009 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  57
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
за прекратяване пълномощията на народен
представител
Народното събрание на основание чл. 72,
ал. 1, т. 1 и ал. 2 от Конституцията на Република
България
Р Е Ш И :
Прекратява пълномощията на Тодор Жа-
ков Йосифов, народен представител от 2. мно-
гомандатен избирателен район—Бургаски.
Решението е прието от 41-то Народно събра-
ние на 22 юли 2009 г. и е подпечатано с офици-
алния печат на Народното събрание.
Председател на Народното събрание:
Цецка Цачева
9796
РЕШЕНИЕ
за приемане оставката на Министерския съ-
вет на Република България
Народното събрание на основание чл. 111,
ал. 2 и  3 от Конституцията на Република Бъл-
гария
Р Е Ш И :
Приема оставката на Министерския съвет
на Република България.
Решението е прието от 41-то Народно събра-
ние на 22 юли 2009 г. и е подпечатано с офици-
алния печат на Народното събрание.
Председател на Народното събрание:
Цецка Цачева
Министър на правосъдието: Миглена Тачева
9797
ДЕКЛАРАЦИЯ
за основните приоритети на Четиридесет и
първото Народно събрание на Република
България
Ние, народните представители в Четириде-
сет и първото Народно събрание на Република
България,
водени от чувството за дълг пред гордата
история на българската държава и духовната
същност на българския народ, вдъхновени от
заветите на Апостола на свободата Васил Лев-
ски, чиято 172-ра годишнина от рождението от-
белязахме на 18 юли т.г., и със съзнанието за
значимите трудности пред днешното развитие
на страната,
се обединяваме около разбирането за необ-
ходимостта от:
—утвърждаване на достойното място на
Република България като член на Европей-
ския съюз;
—повишаване на благосъстоянието и равни-
щето на живота на българските граждани чрез
гарантиране на финансова стабилност и иконо-
мически растеж в Република България;
—гарантиране на законността, правовия ред и
националната сигурност на Република България;
—възстановяване на доверието на българ-
ските граждани към държавата, включително
и чрез ревизиране на управлението на тройната
коалиция,
и изразяваме своята ясна воля да работим
енергично за:
1. Създаване на нов положителен образ на
Република България пред европейските инсти-
туции чрез конституционни и законови рефор-
ми в областта на правосъдието и вътрешния
ред за ефективна борба с всички форми на ко-
рупцията и организираната престъпност.
2. Конкретни действия за възстановяване на
достъпа до европейските фондове и подобрява-
не на тяхното усвояване с цел по-бързо излиза-
не от кризата и ускорено развитие на българ-
ската икономика.
3. Спешни мерки за справяне с икономичес-
ката криза чрез приемане на антикризисна прог-
рама с цел максимално ограничаване на нега-
тивните последици за българския бизнес и от-
делния човек.
4. Специална политика за образованието и
здравеопазването и ефективни мерки и рефор-
ми в сферите на инфраструктурата, земеделие-
то, околната среда и горите.
5. Гарантиране на енергийна сигурност и
независимост на страната, като защитим наци-
оналния интерес и българската природа.
6. Гарантиране на стабилността на демокра-
тичната политическа и партийна система чрез
честен изборен процес и приемане на ново из-
борно законодателство и промени в Закона за
политическите партии и Закона за допитване
до народа.
7. Повишаване на общественото доверие в
Народното събрание чрез подобряване на орга-
низацията и ефективността на работата на пар-
ламента и на моралния облик на народния пред-
ставител.
8. Оптимизиране на държавната и общинска-
та администрация с цел по-висока ефективност.
Декларацията е приета от 41-то Народно
събрание на 22 юли 2009 г. и е подпечатана с
официалния печат на Народното събрание.
Председател на Народното събрание:
Цецка Цачева
9798